物理學係其中一門最歷史悠久嘅科學。初頭佢冇話分乜嘢子領域，但係後嚟嘅物理學家做啲研究愈嚟愈深入，於是乎慢慢就令到某啲物理課題嘅研究深入到唔係做嗰飯嘅物理學家連睇都睇唔明－就出咗有物理學嘅子領域呢家嘢。由廿世紀開始，物理學嘅各個領域專業化到大多數嘅物理學家成個職業生涯都只係可以專精喺搞某一個領域，好似愛因斯坦啲咁嘅全才大師已經買少見少。